ตอนนี้ผมอายุ31ปีเป็นตุ่มอีสุกอีใสเยอะมากตามตัวแขนขาหัวและเยอะมากที่ใบหน้าคอไม่ทราบว่าเวลาหายมันจะเป็นแผลเป็นไหมคับและถ้าเป็นแผลเป็นผมจะต้องรักษายังไง
สวัสดีค่ะ อีสุกอีใส เป็นโรคติดต่อทางผิวหนังจากเชื้อไวรัสชนิดหนึ่งที่ทำให้ร่างกายเกิดผื่นคัน มีตุ่มนูนขนาดเล็ก หรือตุ่มน้ำใส ๆ ทั่วร่างกาย มักจะเป็นอยู่ประมาณ 5-7 วัน การรับประทานยาต้านไวรัสอาจช่วยให้ตุ่มหายได้ไวขึ้นแต่ไม่ช่วยลดการเกิดตุ่มใหม่การดูแลตัวเองเบื้องต้น ไม่ไปแกะเกาตุ่ม ใช้น้ำเปล่าสะอาดล้างได้ รับประทานยาลดไข้ สามารถทานอาหารได้ทุกชนิด และที่สำคัญไม่ไปแกะเกาบริเวณที่เป็นเพื่อลดโอกาสการเกิดแผลเป็น ถ้าไม่ไปแกะเกาแล้วส่วนใหญ่ตุ่มที่มีจะค่อยๆยุบไปได้เอง และสีค่อยๆจางไป ไม่ได้ทิ้งรอยแผลเป็นค่ะ